Γιαννακός Καρόγλου

Ο Γιαννακός Καρόγλου ήταν Έλληνας Μικρασιάτης αγωνιστής Επανάστασης του 1821 από τη Σμύρνη και ιδρυτής του Μικρασιατικού στρατιωτικού σώματος της Ιωνίου Φάλαγγος.

Βιογραφικά στοιχεία
Ήταν Ταξίαρχος του ελληνικού στρατού. Ίδρυσε την Ιωνική Φάλαγγα (Ιώνιος Φάλαγξ ή Ιωνική Φάλαγξ), ένα από τα πρώτα σώματα του τακτικού στρατού των επαναστατημένων Ελλήνων, αποτελούμενη από Μικρασιάτες αγωνιστές. Η ΣΥΜΒΟΛΗ ΤΩΝ ΜΙΚΡΑΣΙΑΤΩΝ ΣΤΗΝ ΕΠΑΝΑΣΤΑΣΗ ΤΟΥ ΓΕΝΟΥΣ, enosivourlioton.gr

Το σώμα αριθμούσε 359 άνδρες ως επί το πλείστον Μικρασιάτες κυρίως από τη Σμύρνη, σύμφωνα με κατάλογο που συνέταξε ο ο ίδιος ο Καρόγλου όταν βρισκόταν στη Χίο τον Ιούνιο του 1828 - υπό τις διαταγές του Φαβιέρου.

Σκοπός της φάλαγγας, που ο οργανισμός της δημοσιεύθηκε στις 26 Ιουνίου του 1826, ήταν «η εις εν σώμα ένωσις των εις την ελευθέραν Ελλάδα ευρισκομένων και υπό διαφόρους αρχηγούς διεσπαρμένων Ιώνων κ.λ.π. δια να κατασταθώσιν ούτω χρησιμώτεροι εις τον υπέρ της ελευθερίας ιερόν ελληνικόν αγώνα». Η Ιωνική φάλαγγα από την αρχή της συγκρότησής της τέθηκε υπό την αρχηγία του Νικηταρά Σταματελόπουλου.Εγκυκλοπαίδεια Πάπυρος Λαρούς Μπριτάννικα, τ.26

Έλαβε μέρος στη μάχη κατά του Ιμπραήμ στο Άστρος, στην εκστρατεία της Ρούμελης υπό τον Γεώργιο Καραϊσκάκη και στη νικηφόρα μάχη της Αράχοβας επαινούμενος για την ανδρεία που επέδειξε.Μεγάλη Ελληνική Εγκυκλοπαίδεια" τομ.ΙΓ΄, σελ.402

Ο Γιαννακός Καρόγλου το 1836 τιμήθηκε με το αριστείο του Αγώνα ως ανώτατη τιμητική διάκριση.

Παραπομπές

Κατηγορία:Αγωνιστές του 1821
Κατηγορία:Μικρασιατικός Ελληνισμός